open-index/open-wikipedia-markdown huggingface dataset:
সিয়াটল সাউন্ডার্স ফুটবল ক্লাব

**সিয়াটল সাউন্ডার্স ফুটবল ক্লাব** (, ; সাধারণত **সিয়াটল সাউন্ডার্স এফসি** এবং সংক্ষেপে **সিয়াটল সাউন্ডার্স** নামে পরিচিত) হচ্ছে সিয়াটল ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের স্তরের ফুটবল লিগ মেজর লিগ সকারে প্রতিযোগিতা করে। এই ক্লাবটি ২০০৭ সালের ১৩ই নভেম্বর তারিখে প্রতিষ্ঠিত হয়েছে। ৩৭,৭২২ ধারণক্ষমতাবিশিষ্ট লুমেন ফিল্ডে *দ্য সাউন্ডার্স* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় ব্রায়ান শ্মেৎসার এবং সভাপতির দায়িত্ব পালন করছেন আড্রিয়ান হানাওয়ার। বর্তমানে উরুগুয়েয়ীয় মধ্যমাঠের খেলোয়াড় নিকোলাস লোদেইরো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সিয়াটল সাউন্ডার্স এপর্যন্ত ১২টি শিরোপা জয়লাভ করেছে; যার মধ্যে দুইটি এমএলএস কাপ চারটি ইউএস ওপেন কাপ এবং ১টি লিগস কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যার মধ্যে একটি কনকাকাফ চ্যাম্পিয়ন্স কাপ শিরোপা রয়েছে। ওসভালদো আলোন্সো, স্টেফান ফ্রাই, ক্রিস্তিয়ান রোলদান, ক্লিন্ট ডেম্পসি এবং ফ্রেদি মোন্তেরোর মতো খেলোয়াড়গণ সিয়াটল সাউন্ডার্সের জার্সি গায়ে মাঠ কাঁপিয়েছেন।

## ইতিহাস
ক্লাব প্রতিষ্ঠার প্রায় ২ বছর পর, ২০০৯–১০ মৌসুমে সিয়াটল সাউন্ডার্স প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০০৯ সালের সালের ১৯শে মার্চ তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে সিগি শ্মিটের অধীনে সিয়াটল সাউন্ডার্স নিউ ইয়র্ক রেড বুলসের বিরুদ্ধে ৩–০ গোলের ব্যবধানে জয়লাভ করেছিল। ২০০৯–১০ মেজর লিগ সকারে সিয়াটল সাউন্ডার্স ১২টি জয় এবং ৭টি ড্রয়ে সর্বমোট ৪৭ পয়েন্ট অর্জন করে পয়েন্ট তালিকায় ৪র্থ স্থান অর্জন করেছিল, যেখানে কলম্বীয় আক্রমণভাগের খেলোয়াড় ফ্রেদি মোন্তেরো ১২টি গোল করে লিগে সিয়াটল সাউন্ডার্সের হয়ে সর্বোচ্চ গোলদাতা হয়েছিলেন।

## তথ্যসূত্র

## বহিঃসংযোগ

*  

বিষয়শ্রেণী:সিয়াটল সাউন্ডার্স ফুটবল ক্লাব
বিষয়শ্রেণী:২০০৭-এ প্রতিষ্ঠিত ফুটবল ক্লাব
বিষয়শ্রেণী:২০০৭-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:মার্কিন যুক্তরাষ্ট্রের ফুটবল ক্লাব
বিষয়শ্রেণী:মেজর লিগ সকারের ক্লাব
অকল্যান্ড সিটি ফুটবল ক্লাব

**অকল্যান্ড সিটি ফুটবল ক্লাব** (, ; সাধারণত **অকল্যান্ড সিটি এফসি** এবং সংক্ষেপে **অকল্যান্ড সিটি** নামে পরিচিত) হচ্ছে অকল্যান্ড ভিত্তিক একটি নিউজিল্যান্ডীয় পেশাদার ফুটবল ক্লাব। এই ক্লাবটি বর্তমানে নিউজিল্যান্ডের শীর্ষ স্তরের স্তরের ফুটবল লিগ নিউজিল্যান্ড জাতীয় লিগে প্রতিযোগিতা করে। এই ক্লাবটি ২০০৪ সালে প্রতিষ্ঠিত হয়েছে। ৩,৫০০ ধারণক্ষমতাবিশিষ্ট কিউইটি স্ট্রিটে *নেভি ব্লু* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় আলবের্ত রিয়েরা ভিদাল এবং সভাপতির দায়িত্ব পালন করছেন ইভান ভুকসিচ। বর্তমানে নিউজিল্যান্ডীয় মধ্যমাঠের খেলোয়াড় ক্যামেরন হাউইসন এই ক্লাবের অধিনায়কের দায়িত্ব পালন করছেন। অকল্যান্ড সিটি হচ্ছে নিউজিল্যান্ড জাতীয় লিগের বর্তমান চ্যাম্পিয়ন, যারা ২০২২ মৌসুমে ক্লাবের ইতিহাসে ৯ম বারের মতো শিরোপা জয়লাভ করেছিল।

ঘরোয়া ফুটবলে, অকল্যান্ড সিটি এপর্যন্ত ২৪টি শিরোপা জয়লাভ করেছে; যার মধ্যে নয়টি নিউজিল্যান্ড জাতীয় লিগ, দুইটি নিউজিল্যান্ড উত্তর লিগ এবং একটি চ্যাথাম কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১১টি শিরোপা জয়লাভ করেছে; যার মধ্যে দশটি ওএফসি চ্যাম্পিয়নস লিগ এবং একটি ওএফসি প্রেসিডেন্ট'স কাপ রয়েছে। আনহেল বের্তালাঙ্গা, এমিলিয়ানো তাদে, ইভান ভিৎসেলিচ, রায়ান ডে ভ্রিস এবং মানেল এক্সপোসিতোর মতো খেলোয়াড়গণ অকল্যান্ড সিটির জার্সি গায়ে মাঠ কাঁপিয়েছেন।

## ইতিহাস
ক্লাব প্রতিষ্ঠার বছরে, ২০০৪–০৫ মৌসুমে অকল্যান্ড সিটি প্রথমবারের মতো নিউজিল্যান্ডের পেশাদার ফুটবলের শীর্ষ স্তর নিউজিল্যান্ড ফুটবল চ্যাম্পিয়নশিপে অংশগ্রহণ করতে সক্ষম হয়েছিল। ২০০৪ সালের সালের ১৫ই অক্টোবর তারিখে, নিউজিল্যান্ড ফুটবল চ্যাম্পিয়নশিপে ক্লাব ইতিহাসে নিজেদের প্রথম ম্যাচে অকল্যান্ড সিটি নেপিয়ার সিটি রোভার্সের বিরুদ্ধে ৩–১ গোলের ব্যবধানে জয়লাভ করেছিল। ২০০৪–০৫ নিউজিল্যান্ড ফুটবল চ্যাম্পিয়নশিপে অকল্যান্ড সিটি ১৪টি জয় এবং ৪টি ড্রয়ে সর্বমোট ৪৬ পয়েন্ট অর্জন করে পয়েন্ট তালিকায় ১ম স্থান অর্জন করেছিল, যেখানে গ্রান্ট ইয়াং ১৫টি গোল করে লিগে অকল্যান্ড সিটির হয়ে সর্বোচ্চ গোলদাতা হয়েছিলেন।

## তথ্যসূত্র

## বহিঃসংযোগ

*  


বিষয়শ্রেণী:২০০৪-এ প্রতিষ্ঠিত ফুটবল ক্লাব
বিষয়শ্রেণী:২০০৪-এ নিউজিল্যান্ডে প্রতিষ্ঠিত
বিষয়শ্রেণী:নিউজিল্যান্ডের ফুটবল ক্লাব
বিষয়শ্রেণী:নিউজিল্যান্ড জাতীয় লিগের ক্লাব
আল আহলি স্পোর্টিং ক্লাব

**আল আহলি স্পোর্টিং ক্লাব** (, ; সাধারণত **আল আহলি এসসি** এবং সংক্ষেপে **আল আহলি** নামে পরিচিত) হচ্ছে কায়রো ভিত্তিক একটি মিশরীয় পেশাদার ফুটবল ক্লাব। এই ক্লাবটি বর্তমানে মিশরের শীর্ষ স্তরের স্তরের ফুটবল লিগ মিশরীয় প্রিমিয়ার লিগে প্রতিযোগিতা করে। এই ক্লাবটি ১৯০৭ সালের ২৪শে এপ্রিল তারিখে প্রতিষ্ঠিত হয়েছে। ৭৫,০০০ ধারণক্ষমতাবিশিষ্ট কায়রো আন্তর্জাতিক স্টেডিয়ামে *নাদি আল ওয়াতান্নিয়াহ* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সুইজারল্যান্ডীয় সাবেক ফুটবল খেলোয়াড় মার্সেল কোলের এবং সভাপতির দায়িত্ব পালন করছেন মাহমুদ আল খতিব। বর্তমানে মিশরীয় গোলরক্ষক মুহাম্মদ আল শানাউই এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আল আহলি এপর্যন্ত ১১৬টি শিরোপা জয়লাভ করেছে; যার মধ্যে বিয়াল্লিশটি মিশরীয় প্রিমিয়ার লিগ, সাঁইত্রিশটি মিশর কাপ এবং সতেরোটি মিশরীয় সুপার কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ২৩টি শিরোপা জয়লাভ করেছে; যার মধ্যে দশটি ক্যাফ চ্যাম্পিয়নস লিগ, চারটি আফ্রিকান কাপ উইনার্স কাপ এবং আটটি ক্যাফ সুপার কাপ শিরোপা রয়েছে। হুসাম আশুর, ওয়াইল জুমাআ, আহমেদ ফাতহি, ইমাদ মুতাআব এবং মুহাম্মদ আবুতরিকার মতো খেলোয়াড়গণ আল আহলির জার্সি গায়ে মাঠ কাঁপিয়েছেন।

## ইতিহাস
ক্লাব প্রতিষ্ঠার প্রায় ৪১ বছর পর, ১৯৪৮–৪৯ মৌসুমে আল আহলি প্রথমবারের মতো মিশরের পেশাদার ফুটবলের শীর্ষ স্তর মিশরীয় প্রিমিয়ার লিগে অংশগ্রহণ করতে সক্ষম হয়েছিল। ১৯৪৮ সালের সালের ২৪শে অক্টোবর তারিখে, মিশরীয় প্রিমিয়ার লিগে ক্লাব ইতিহাসে নিজেদের প্রথম ম্যাচে আল আহলি গ্রিক আলেক্সান্দ্রিয়ার বিরুদ্ধে ৫–০ গোলের ব্যবধানে জয়লাভ করেছিল। ১৯৪৮–৪৯ মিশরীয় প্রিমিয়ার লিগে আল আহলি ১৩টি জয় এবং ৩টি ড্রয়ে সর্বমোট ২৯ পয়েন্ট অর্জন করে পয়েন্ট তালিকায় ১ম স্থান অধিকার করে শিরোপা জয়লাভ করেছিল।

## তথ্যসূত্র

## বহিঃসংযোগ

*  


বিষয়শ্রেণী:১৯০৭-এ প্রতিষ্ঠিত ফুটবল ক্লাব
বিষয়শ্রেণী:১৯০৭-এ মিশরে প্রতিষ্ঠিত
বিষয়শ্রেণী:মিশরের ফুটবল ক্লাব
বিষয়শ্রেণী:মিশরীয় প্রিমিয়ার লিগের ক্লাব
বিষয়শ্রেণী:মিশরের ক্রীড়া দল
বিষয়শ্রেণী:মিশরের ক্লাব ও সমিতি
বিষয়শ্রেণী:মিশরীয় প্রিমিয়ার লিগ
নেপালি সশস্ত্র বাহিনী

**নেপালি সশস্ত্র বাহিনী** হচ্ছে নেপালের রাষ্ট্রীয় সশস্ত্র বাহিনী, যেটার একমাত্র অংশ হচ্ছে নেপালি সেনাবাহিনী। নেপালী সেনাবাহিনীর আটটি ডিভিশন রয়েছে, এবং এটির একটি ছোটো বিমান শাখা রয়েছে যার নাম হচ্ছে 'নেপাল আর্মি এয়ার সার্ভিস'। ২০১০ সালের হিসেব অনুযায়ী নেপালের সেনা বাহিনীতে ৯৫,০০০ সেনা ছিলো। নেপাল দেশটি স্থলবদ্ধ রাষ্ট্র বিধায় দেশটিতে কোনো নৌবাহিনী নেই এবং দেশটিতে বিমান বাহিনীর কোনো অস্তিত্ব নেই।

২০২১ সালের ১৬ জুলাই নেপালি সেনাবাহিনীর নতুন একটি কমান্ড তৈরি হয় যার নাম হচ্ছে 'পূর্বাঞ্চলীয় কমান্ড'।
## তথ্যসূত্র

বিষয়শ্রেণী:নেপাল
বিষয়শ্রেণী:নেপালের সামরিক বাহিনী
মাই ভাগি

**মাই ভাগি**  () (আনুমানিক ১৯০৬ – ৭ই জুলাই ১৯৮৬) ছিলেন একজন পাকিস্তানি লোকসংগীতশিল্পী, জন্মের সময় তাঁর নাম ছিল **ভাগভরি**। তিনি পাকিস্তানের সিন্ধু প্রদেশের থারপার্কার জেলার মিঠিতে জন্মগ্রহণ করেছিলেন।
মাই ভাগি থর মরুভূমির একটি গ্রামে বড় হয়ে উঠেছিলেন। তাঁর পিতা এবং মাতা ছিলেন যথাক্রমে ওয়ানহিউন ফকির ও খাদিজা মগনহার। তাঁর বাবা-মা উভয়েই সে সময় সেই অঞ্চলের পরিচিত গায়ক ছিলেন।
## জীবনী
মাই ভাগির জন্মগত নাম ছিল ভাগ ভরি (যার অর্থ 'একজন ভাগ্যবান ব্যক্তি')। ইসলামকোট থারপার্কারে ১৬ বছর বয়সে লোকশিল্পী হোথি ফকিরের সাথে তাঁর বিয়ে হয়েছিল। তিনি ১৯৫০ সালে স্থায়ীভাবে মিঠি থারপার্কারে স্থানান্তরিত হন। 
## সঙ্গীত জীবন
পাকিস্তানি লোকশিল্পী আবিদা পারভিনের স্বামী রেকর্ড প্রযোজক শেখ গুলাম হুসেন তাঁকে রেডিও পাকিস্তান স্টুডিওতে গান রেকর্ড করার সুযোগ করে দেন, এবং রেডিওতে তাঁর গানের রেকর্ড বাজানো হয়েছিল। তিনি ১৯৬০ সাল থেকে রেডিও পাকিস্তান হায়দ্রাবাদে গান গাওয়া শুরু করেন। তাঁর দুটি লোকগান 'খারি নিম কে নীচে' (নিম গাছের নিচে) এবং 'সামান সাই মান তা গলি গুলাম তোহিনজি ডর জি' পাকিস্তানি জনগণের মধ্যে অত্যন্ত জনপ্রিয় হয়ে উঠেছিল এবং তাঁকে তারকার সম্মান এনে দিয়েছিল। তাঁর লোকগীতি গান 'মুরলি ওয়ারি মন মহিও' সিন্ধুর গ্রামীণ এলাকায় অত্যন্ত জনপ্রিয় হয়েছিল। পাকিস্তান সরকার তাঁকে বিদেশ ভ্রমণের জন্য আর্থিক সহায়তা প্রদান করেছিল এবং ১৯৮৬ সালে মৃত্যুর আগে পর্যন্ত তিনি সঙ্গীতে নিজের কর্মজীবন অব্যাহত রেখেছিলেন। আপনি জনপ্রিয় সিন্ধি সঙ্গীত ওয়েবসাইট মিডিয়া মিউজিক ম্যানিয়াতে মাই ভাগির সম্পূর্ণ তথ্যচিত্র পড়তে পারেন। আরও সম্পূর্ণ বিশদ জীবনী এবং মাই ভাগির নির্বাচিত সেরা গানগুলি শুনুন।

## পুরস্কার এবং স্বীকৃতি
১৯৮১ সালে পাকিস্তানের রাষ্ট্রপতি তাঁকে তমঘা-ই হাসিন কারকারদেগি (প্রাইড অফ পারফরম্যান্স) পুরস্কারে ভূষিত করেছিলেন।
তিনি শাহ আব্দুল লতীফ ভিট্টাই পুরস্কার এবং সচল সরমস্ত পুরস্কারে ভূষিত হয়েছিলেন।

## আরও দেখুন
*পাঠানয় খান
*তুফায়েল নিয়াজী
*মুহাম্মদ জুমান
*রেশমা (গায়িকা)
*সুরাইয়া মুলতানিকার

## তথ্যসূত্র

বিষয়শ্রেণী:১৯২০-এর দশকে জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:পাঞ্জাবি সঙ্গীতশিল্পী
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:সিন্ধি ব্যক্তি
বিষয়শ্রেণী:সিন্ধুর সঙ্গীতশিল্পী
বিষয়শ্রেণী:পাকিস্তানি লোকসঙ্গীত শিল্পী
বিষয়শ্রেণী:২০শ শতাব্দীর পাকিস্তানি গায়িকা
জ্যোৎস্না ভাট

**জ্যোৎস্না জ্যোতি ভাট** (৬ই মার্চ ১৯৪০ - ১১ই জুলাই ২০২০) একজন ভারতীয় দগ্ধমৃত্তিকা শিল্পী এবং মৃৎশিল্পী ছিলেন। তিনি প্রথমে বড়োদরার মহারাজা সয়াজিরাও বিশ্ববিদ্যালয়ে অধ্যয়ন করেন এবং তারপর চল্লিশ বছর ধরে সেখানে পড়িয়েছিলেন।

## জীবনী
জ্যোৎস্না ভাটের জন্ম হয়েছিল ১৯৪০ সালের ৬ই মার্চ। তাঁর জন্মস্থান হল কচ্ছ রাজ্যের মান্ডবী (বর্তমানে কচ্ছ, গুজরাট)। তিনি বোম্বের (বর্তমানে মুম্বাই) স্যার জে.জে. কলা মহাবিদ্যালয়ে এক বছর অধ্যয়ন করেন। পরে তিনি শঙ্খ চৌধুরীর অধীনে ভাস্কর্য অধ্যয়নের জন্য ১৯৫৮ সালে বড়োদরার মহারাজা সয়াজিরাও বিশ্ববিদ্যালয়ে যোগ দেন। তিনি সেখানে দগ্ধমৃত্তিকা শিল্পের (সিরামিক) প্রতি আগ্রহী হয়ে ওঠেন। তিনি ১৯৬০ এর দশকের মাঝামাঝি সময়ে মার্কিন যুক্তরাষ্ট্রের নিউ ইয়র্ক শহরের ব্রুকলিন প্রশাসনিক বিভাগে জলিয়ন হফস্টেডের অধীনে সিরামিক অধ্যয়ন করেন। তিনি ভারতে ফিরে আসেন এবং বরোদায় (বর্তমানে বড়োদরা) বসবাস শুরু করেন। ১৯৭২ সালে, তিনি বড়োদরার মহারাজা সয়াজিরাও বিশ্ববিদ্যালয়ের চারুকলা অনুষদে ভাস্কর্যের সিরামিক স্টুডিও বিভাগে অধ্যাপক হিসেবে যোগদান করেন। তিনি সেখানে ৪০ বছর অধ্যাপনা করেন এবং ২০০২ সালে সিরামিক বিভাগের প্রধান হিসেবে অবসর গ্রহণ করেন।

জ্যোৎস্না ভাট ২০২০ সালের ১১ই জুলাই মারা যান। এর দুই দিন আগে তিনি স্ট্রোকে আক্রান্ত হয়েছিলেন। বরোদার ভাদি ওয়াদি শ্মশানে তাঁর শেষকৃত্য সম্পন্ন হয়েছিল।

## শৈলী
সারা বিশ্বে জ্যোৎস্না ভাটের কাজের সমাদর রয়েছে, পৃথিবী জুড়েই তাঁর কাজ সংগ্রহ করা হয়। তাঁর দীর্ঘ কর্মজীবনে তিনি স্টোনওয়্যার (বিশেষ এক ধরনের মৃত্তিকা শিল্প) এবং টেরাকোটা উভয় নিয়েই পরীক্ষা নিরীক্ষা করেছিলেন। সিরামিকের কাজে, তিনি স্বচ্ছ নীল থেকে শুরু করে শ্যাওলা সবুজ এবং অন্যান্য মাটি ঘেঁষা রঙের সংমিশ্রণে নিষ্প্রভ অথবা সাটিন ঝকঝকে জেল্লা পছন্দ করেছেন। তিনি প্রায়শই ক্ষারীয় মাটি, অনিয়তাকার ছাঁচ এবং বিভিন্ন খনিজ পদার্থ ব্যবহার করেছেন যা তাঁর কাজে আধুনিক এবং ঐতিহ্যগত শৈলীকে একত্রিত করেছিল। তাঁর কাজ প্রকৃতির প্রতি তাঁর আগ্রহকে প্রতিফলিত করেছে। তাঁর অসংখ্য কাজে বিড়াল, কুকুর, পাখি, পদ্মের কুঁড়ি, খেলনা এবং অগভীর বড় পাত্র চিত্রিত হয়েছে।

## ব্যক্তিগত জীবন
জ্যোৎস্না ভাট তাঁর বিশ্ববিদ্যালয় জীবনে জ্যোতি ভাট নামে একজন চিত্রশিল্পীর সাথে পরিচিত হয়েছিলেন এবং তাঁরা পরে বিবাহ বন্ধনে আবদ্ধ হয়েছিলেন। তাঁরা বড়োদরায় থাকতেন। তাঁদের একটি কন্যা আছে, তার নাম জয়ী।

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বড়োদরার ব্যক্তি
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:ভারতীয় মৃৎশিল্পী
সুশিলা থিং

**সুশিলা থিং** একজন নেপালি রাজনীতিবিদ ও আইনপ্রণেতা। তিনি নেপালি কংগ্রেস পার্টির সদস্য। তিনি বর্তমানে নেপালের ২য় ফেডারেল পার্লামেন্টের সদস্য হিসেবে দায়িত্ব পালন করছেন। ২০২২ নেপালের সাধারণ নির্বাচনে তিনি আদিবাসী কোঠা থেকে আনুপাতিক নির্বাচন পদ্ধতিতে সদস্য নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:প্রতিনিধি সভার (নেপাল) সদস্য ২০২২–২০২৭
বিষয়শ্রেণী:২১শ শতাব্দীর নেপালি নারী রাজনীতিবিদ
বিষয়শ্রেণী:নেপালি কংগ্রেসের রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
উর্মিলা থেবে

**উর্মিলা থেবে** একজন নেপালি রাজনীতিবিদ, যিনি সিপিএন (ইউএমএল) পার্টির হয়ে মাঠে সক্রিয়। তিনি বর্তমানে নেপালের ২য় ফেডারেল পার্লামেন্টের সদস্য হিসেবে দায়িত্ব পালন করছেন। ২০২২ নেপালের সাধারণ নির্বাচনে তিনি আদিবাসী বিভাগ থেকে আনুপাতিক পদ্ধতিতে প্রতিনিধি হিসাবে নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:প্রতিনিধি সভার (নেপাল) সদস্য ২০২২–২০২৭
বিষয়শ্রেণী:২১শ শতাব্দীর নেপালি নারী রাজনীতিবিদ
বিষয়শ্রেণী:নেপাল কমিউনিস্ট পার্টি (একীকৃত মার্ক্সবাদী-লেনিনবাদী) এর রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
আসিয়া দেবী থারুনি

**আসিয়া দেবী থারুনি** (নেপালি: आशिया देवी थरुनी) একজন নেপালি রাজনীতিবিদ ও প্রাদেশিক পরিষদের সদস্য। তিনি নেপালি কংগ্রেস থেকে মধেশ প্রদেশের প্রাদেশিক পরিষদের সদস্য নির্বাচিত হন। থারুনি পারসাগাধির বাসিন্দা।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:২১শ শতাব্দীর নেপালি নারী রাজনীতিবিদ
বিষয়শ্রেণী:মধেশ প্রদেশসভার সদস্য
বিষয়শ্রেণী:নেপালি কংগ্রেসের রাজনীতিবিদ
বিষয়শ্রেণী:নেপালি কংগ্রেসের মধেশ প্রদেশের রাজনীতিবিদ
বিষয়শ্রেণী:২১শ শতাব্দীর নেপালি রাজনীতিবিদ
ভুবনেশ্বরী মিশ্র

**ভুবনেশ্বরী মিশ্র** (২৫শে জানুয়ারি ১৯৫০ — ১৯শে ফেব্রুয়ারি ২০১৬) একজন ওড়িশি শাস্ত্রীয় গায়ক এবং নেপথ্য সঙ্গীতশিল্পী ছিলেন। তিনি আদিগুরু সিংহরি শ্যামসুন্দর করের শিষ্য ছিলেন। পুরী শহরের একজন জনপ্রিয় চিকিৎসক ও কবি ডঃ জগমোহন মিশ্রের সাথে তিনি বিবাহ বন্ধনে আবদ্ধ হন। তাঁর মেয়ে কস্তুরিকা মিশ্রও একজন প্রশিক্ষিত শাস্ত্রীয় কণ্ঠশিল্পী।
## প্রাথমিক জীবন
ভুবনেশ্বরী ১৯৫০ সালের ২৫শে জানুয়ারি ওড়িশায় জন্মগ্রহণ করেছিলেন।
## সঙ্গীত জীবন
তিনি "কৃষ্ণ সুদামা" চলচ্চিত্রের জন্য *টিকি মোরা না* গান গেয়ে তাঁর সঙ্গীতজীবন শুরু করেন। তিনি চলচ্চিত্রের জন্য বেশ কয়েকটি গানে নেপথ্য কণ্ঠদানে অবদান রেখেছিলেন, যার মধ্যে রয়েছে *সখী গোপীনাথ* ছবিতে *ইটিকিলি মিটিকিলি*, *বেলাভূমি* ছবিতে *জাহনা রা সিন্দুরা গারা*, এবং *মা মঙ্গলা* ছবিতে *দয়াময়ী মহাময়ী মা মঙ্গলা*।

ভুবনেশ্বরী ১৯৭৯ এবং ১৯৮০ সালে যথাক্রমে *শ্রীকৃষ্ণ রাসলীলা* এবং *জয় মা মঙ্গলা* চলচ্চিত্রের জন্য শ্রেষ্ঠ নেপথ্য সঙ্গীতশিল্পী হিসাবে ওড়িশা রাজ্য চলচ্চিত্র পুরস্কারে পুরস্কৃত হন।

ওড়িশার মুখ্যমন্ত্রী নবীন পট্টনায়ক তাঁকে "খুবই প্রতিভাবান শিল্পী" বলে অভিহিত করেছিলেন। তিনি ভুবনেশ্বরীর মৃত্যুর ঘটনাকে "সঙ্গীত ও সংস্কৃতির ক্ষেত্রে একটি বড় ক্ষতি" বলে বর্ণনা করেছেন।

২০১৮ সালের মে মাসে উদ্ঘাটন হওয়া ভুবনেশ্বর রাজ্য মিউজিয়ামের নতুন চলচ্চিত্র গ্যালারিতে তাঁর একটি ছবি স্থান পেয়েছে, সেখানে প্রফুল্ল কর এবং সিকন্দর আলমের মতো অন্যান্য উল্লেখযোগ্য নেপথ্য সঙ্গীতশিল্পীর ছবি রয়েছে।
## ব্যক্তিগত জীবন
ভুবনেশ্বরী জনপ্রিয় চিকিৎসক ও কবি ডাক্তার জগমোহন মিশ্রকে বিয়ে করেছিলেন। তাঁর মেয়ে কস্তুরিকা মিশ্রও একজন প্রশিক্ষিত শাস্ত্রীয় সঙ্গীত শিল্পী।
## মৃত্যু
২০১৬ সালের ১৯শে ফেব্রুয়ারি তারিখে, নতুন দিল্লিতে হৃদরোগে আক্রান্ত হয়ে ভুবনেশ্বরী মারা যান। তিনি দুই ছেলে ও এক মেয়ে রেখে গেছেন।

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:ওড়িশার সঙ্গীতশিল্পী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:ভারতীয় নেপথ্য গায়িকা
চন্দ্রলেখা (নৃত্যশিল্পী)

**চন্দ্রলেখা প্রভুদাস প্যাটেল** (৬ই ডিসেম্বর ১৯২৮ – ৩০শে ডিসেম্বর ২০০৬), যিনি সাধারণভাবে শুধু **চন্দ্রলেখা** নামেই পরিচিত, তিনি ভারতের একজন নৃত্যশিল্পী এবং নৃত্য পরিচালক ছিলেন। তিনি ছিলেন ভারতের প্রথম উপ-প্রধানমন্ত্রী বল্লভভাই পটেলের ভাইঝি। ভরতনাট্যমের সাথে যোগাসন এবং কালারিপায়াত্তুর মতো মার্শাল নৃত্যকলার মিশ্রণ ঘটিয়ে তিনি এক বিশেষ ধরনের নৃত্য পরিবেশনার প্রতিপাদক ছিলেন।

২০০৪ সালে, তিনি ভারতের সঙ্গীত, নৃত্য ও নাটক জাতীয় একাডেমী, সঙ্গীত নাটক অকাদেমির সর্বোচ্চ পুরস্কারে ভূষিত হন, তাঁকে সঙ্গীত নাটক অকাদেমি ফেলোশিপ দেওয়া হয়েছিল।

## প্রাথমিক জীবন এবং শিক্ষা
তিনি মহারাষ্ট্রের ওয়াদায় জন্মগ্রহণ করেন। তাঁর বাবা ছিলেন একজন অজ্ঞেয়বাদী ডাক্তার এবং মা একজন ধর্মপ্রাণ হিন্দু। তিনি নিজের শৈশব কাটিয়েছেন জন্মভূমি গুজরাত এবং মহারাষ্ট্রে।

## কর্মজীবন
উচ্চ বিদ্যালয় শেষ করার পর, চন্দ্রলেখা আইন অধ্যয়ন শুরু করেন, কিন্তু নাচ শেখার জন্য মাঝপথেই পড়াশোনা ছেড়ে দেন। তিনি দাসি আট্টম দিয়ে নৃত্য শুরু করেছিলেন, এটি দক্ষিণ ভারতের মন্দিরের নর্তকীদের দ্বারা অনুশীলন করা নৃত্যের একটি রূপ। এলাপ্পা পিল্লাই ছিলেন তাঁর শিক্ষাগুরু। তিনি নৃত্য শিক্ষার ক্ষেত্রে বালাসরস্বতী এবং রুক্মিণী দেবী অরুণ্ডেল দ্বারাও প্রভাবিত ছিলেন, কিন্তু তাঁর নৃত্য পরিচালনা থেকে বোঝা যায় যে তিনি প্রথম গুরুর দ্বারা বেশি প্রভাবিত ছিলেন। যদিও চন্দ্রলেখা তাঁর প্রাথমিক প্রশিক্ষণ ভরতনাট্যমেই পেয়েছিলেন, পরে তিনি নিজের মনোযোগ পরিবর্তন করে নিয়ে যান উত্তর-আধুনিক ফিউশন নৃত্যের দিকে, যেখানে কালারিপায়াত্তুর মতো মার্শাল কলা এবং পরিবেশন শিল্পকলার মতো উপাদানগুলি রয়েছে।

## পুরস্কার এবং স্বীকৃতি
১৯৯১ সালে তিনি সৃজনশীল নৃত্যের জন্য সংগীত নাটক অকাদেমি পুরস্কার পুরস্কার পেয়েছিলেন। ২০০৩ - ২০০৪ সালে তিনি কালিদাস সম্মানে ভূষিত হন। ২০০৪ সালে তিনি সঙ্গীত নাটক অকাদেমি ফেলোশিপ প্রাপ্ত হন।

## তথ্যসূত্র

## গ্রন্থপঞ্জী
রুস্তম বরুচা। *চন্দ্রলেখা: ওম্যান, ডান্স, রেজিস্টেন্স।* ইণ্ডাস। নতুন দিল্লি: ১৯৯৫। 

## বহিঃসংযোগ
*সংরক্ষিত চলচ্চিত্রে ১৯৯৪ সালে জ্যাকব'স পিলোতে ইয়ান্তা পরিবেশনায় চন্দ্রলেখা

বিষয়শ্রেণী:গুজরাতি ব্যক্তি
বিষয়শ্রেণী:ভারতীয় নারী নৃত্য পরিচালক
বিষয়শ্রেণী:ভারতীয় নৃত্য পরিচালক
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:১৯২৮-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:ভারতীয় নারী নৃত্যশিল্পী
বিষয়শ্রেণী:ভারতীয় নারী মার্শাল শিল্পী
বিষয়শ্রেণী:মহারাষ্ট্রের নৃত্যশিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:মহারাষ্ট্রের নারী শিল্পী
নেপালের দ্বিতীয় ফেডারেল পার্লামেন্ট

**নেপালের দ্বিতীয় ফেডারেল পার্লামেন্ট** ২০২৩ সালের ০৯ জানুয়ারি  ২০২২ সাধারণ নির্বাচনে নির্বাচিত সদস্যদের নিয়ে গঠিত হয়েছিল। ২০২২ সালের ২০ নভেম্বর নির্বাচন অনুষ্ঠিত হয়। নির্বাচনে ২৭৫ জন সংসদ সদস্যের (এমপি) মধ্যে প্রতিটি নির্বাচনী এলাকার জন্য ১৬৫ জন এবং দলীয় তালিকার মাধ্যমে ১১০ জন প্রতিনিধি পরিষদে নির্বাচিত হন।  ৯ জানুয়ারী ২০২৩ সালে প্রথমবারের মতো সংসদের অধিবেশন হয়।

## নেতা
### প্রতিনিধি সভা
* প্রতিনিধি সভার স্পিকার: দেব রাজ ঘিমিরে (নেকপা (এমালে))
* প্রতিনিধি সভার ডেপুটি স্পিকার: ইন্দিরা রানামগর (রাষ্ট্রীয় স্বতন্ত্র পার্টি)
* প্রতিনিধি সভার নেতা (প্রধানমন্ত্রী): পুষ্পকমল দাহাল (নেকপা (মাওবাদী কেন্দ্র))
* বিরোধী দলের নেতা: শের বাহাদুর দেউবা (নেপালি কংগ্রেস)

### রাষ্ট্রীয় সভা
* রাষ্ট্রীয় সভার সভাপতি : গনেশ প্রসাদ তিমিলসিনা

## টীকা



## তথ্যসূত্র

বিষয়শ্রেণী:প্রতিনিধি সভার (নেপাল) সদস্য ২০২২–২০২৭
গজক

**গজক** () হলো উত্তর-মধ্য ভারত থেকে উদ্ভূত এক ধরনের মিষ্টি বা মিষ্টান্ন। অনেকে একে গছকও বলেন। এটি তিলের বীজ (তিল) বা চীনাবাদাম এবং গুড় দিয়ে তৈরি একটি শুকনো মিষ্টি। গজক অনেক পুরানো আমলের মিষ্টি। মোঘল আমলের আগের থেকেই গজক তৈরির প্রচলন ছিল। আবার অনেকের মতে ভারতের মধ্যপ্রদেশের প্রাণকেন্দ্র মোরেনা নামক একটি ছোট্ট জেলায় এই মিষ্টি প্রথম তৈরি হয়। অনেকে বলেন, হিন্দু রাজবংশের রাজারা তাদের সৈন্যদের খাবারের জন্য তিল, গুড়, এবং ছানা দিতেন। যুদ্ধের সময় পুষ্টি ও শক্তির উৎস হিসেবে এই গজক ব্যবহারের চল ছিল। এটি উচ্চ পুষ্টির মিষ্টি বলে পরবর্তীকালে সাধারণ মানুষও একই উপকরণ ব্যবহার করে নিজেরাই গজক বানিয়ে নিতে শুরু করেন।

শীতের সময় উত্তর ভারতের বিশেষত রাজস্থান, উত্তরপ্রদেশ, দিল্লি, পাঞ্জাব, হরিয়ানা, এবং বিহারের বিস্তীর্ণ অঞ্চলে গজক তৈরি করা হয়। উত্তর ভারতের এটি একটি জনপ্রিয় শুকনো মিষ্টি। মাঘ মাসের শুরুতে উত্তর ভারতে ‘লোরি’ উৎসবে গজক খাওয়ার প্রচলন আছে। এ সময় নতুন ফসলের পুজো করা হয়। আগুন জ্বালিয়ে তাতে গুড়, চীনাবাদাম, রেওড়ি, গজক, পপকর্ন ইত্যাদি অর্পণ করা হয়ে থাকে। রাজস্থানি গজক স্বাদে অতুলনীয়। অন্য গজকের তুলনায় রাজস্থানে প্রস্তুত গজকগুলি পাতলা ও হালকা হয়। 

## প্রস্তুতি
গজক তিল ও গুড় দিয়ে তৈরি করা হয়। গজক সাধারণত আয়তকার হয়। এটি তৈরি করার পদ্ধতিটি বেশ সময়সাপেক্ষ। সাধারণত ৫ থেকে ৮ কিলোগ্রাম গজক প্রস্তুত করতে প্রায় ১০ থেকে ১৫ ঘন্টা সময় লাগে। চিনির রসে তিল মিশিয়ে ভাল করে উত্তপ্ত করে ঘন করার পর একে পাতলা স্তরে জমানো হয়। যতক্ষণ না সমস্ত তিল ভেঙ্গে গিয়ে মণ্ডের মধ্যে তেল ছেড়ে দেয় ততক্ষণ পর্যন্ত মণ্ডটিকে পিটিয়ে পাতলা করা হয়। যা কয়েক মাস ধরে সংরক্ষণ করা যায়।

এক কেজি গজক তৈরি করার জন্য প্রায় ৭৫০ গ্রাম তিল এবং ২৫০ গ্রাম গুড় লাগে। নানা ধরনের গজক তৈরি করা হয়। অনেক সময় গজকে শুকনো ফল অর্থাৎ মেওয়া যোগ করা হয়।

## প্রকারভেদ

উপাদান এবং আকৃতির উপর নির্ভর করে নানা ধরনের গজক হতে পারে। বিভিন্ন উপাদান দিয়ে তৈরি গজকগুলি হলোঃ
* গুড়-তিল গজক
* তিল-রেওয়ারি গজক
* খাস গজক
* তিল-মেওয়া গজক

## আরও দেখুন
* গুড়-বাদাম

## তথ্যসূত্র

বিষয়শ্রেণী:মিষ্টান্ন
বিষয়শ্রেণী:ভারতীয় মিষ্টান্ন
বিষয়শ্রেণী:উত্তর ভারতীয় রন্ধনশৈলী
বিষয়শ্রেণী:কনফেকশনারি
বিষয়শ্রেণী:তিলের পদ
রঙ্গমেই জাতি

**রঙ্গমেই** ( *কাবুই* নামেও পরিচিত) বা **রংমেই** হল উত্তর-পূর্ব ভারতের নাগা উপজাতির একটি অংশ যা প্রধান আদিবাসী সম্প্রদায়গুলির মধ্যে একটি। রঙ্গমেই নাগা ভারতের সংবিধানের অধীভুক্ত একটি তফসিলি উপজাতি ।  রঙ্গমেইদের একটি সমৃদ্ধ সংস্কৃতি, রীতিনীতি এবং ঐতিহ্য আছে। তাদের নিকট উপজাতি জেমে, লিয়াংমাই এবং ইনপুইয়ের সাথে মিল রয়েছে; একসাথে এগুলো জেলিয়াঙ্গরঙ্গ নামে পরিচিত।

## বিদ্রোহ
ঊনবিংশ শতাব্দীতে ব্রিটিশরা রঙ্গমেই অঞ্চল জয় করে। ১৮৯১ সালে, তারা তামেংলঙ্গ এর জনগণের উপর একটি গৃহ কর আরোপ করে। রঙ্গমেই ১৮৯১ থেকে ১৮৯৪ সাল পর্যন্ত কোন কর দিতে অস্বীকার করে। জবাবে, মণিপুরের সহকারী রাজনৈতিক এজেন্ট সিএল ক্রফোর্ড ১৮৯৪ সালে তামেংলঙ্গ পাহাড় থেকে কর আদায়ের জন্য বলপ্রয়োগ করেন। রঙ্গমেইদের চার বছরের অবাধ্যতা এবং এর পরিণতি রঙ্গমেইদের মধ্যে জাতীয় চেতনা জাগিয়ে তোলে। অবশেষে, হাইপো জাদোনাং  এবং তার উত্তরসূরি রানি গাইদিনলিউর নেতৃত্বে,  তারা ১৯৩০-এর দশকে ব্রিটিশ শাসনের বিরুদ্ধে বিদ্রোহ করে। এই বিদ্রোহ *নাগা রাজের* লক্ষ্যকে গতি দেয় এবং সমর্থন লাভ করে।

## উল্লেখযোগ্য ব্যক্তি

* আলানা গোলমেই
* গ্রেস ডাংমেই
* গাইখাংগাম গংমেই
* গাংমুমেই কামেই
* হাইপো জাদোনাং
* জিয়াংগাম কামি
* মিজিনলুং কামসন
* রানি গাইদিনলিউ
* রচুনলিও জি. কামেই

## আরও দেখুন

* উত্তর-পূর্ব ভারতের পাহাড়ি উপজাতি
* নাগাল্যান্ড
* তামেংলং
* জেলিয়াঙ্গরঙ্গ
* নাগা উপজাতিদের তালিকা

## তথ্যসূত্র

বিষয়শ্রেণী:দক্ষিণ এশীয় জনগোষ্ঠী
বিষয়শ্রেণী:উত্তর-পূর্ব ভারতের জাতিগোষ্ঠী
অজামিল

[থাম্ব|300px|বিষ্ণুদূতগণ (বাম) [যমদূতদের হাত থেকে অজামিলের আত্মাকে উদ্ধার করেন।]]
**অজামিল** () হল ভাগবত পুরাণের ষষ্ঠ পর্বের কাহিনীতে প্রধান চরিত্র।

## কিংবদন্তি
কান্যকুব্জ (আধুনিক কনৌজ) শহরে অজামিল নামে এক ব্রাহ্মণ বাস করতেন। পিতার আনুগত্যশীল এই বিনয়ী ও নম্র ব্রাহ্মণ একদিন বনে গিয়ে ফল, ফুল, যজ্ঞের লাঠি ও কুশঘাস সংগ্রহ করেন। ফেরার পথে, তিনি নেশাগ্রস্ত এক কামুক বেশ্যাকে দেখেছিলেন, যে তার শাড়ির গিঁট খুলে গান গাইছিল। নিজেকে নিয়ন্ত্রণ করার তার প্রচেষ্টা সত্ত্বেও, তিনি তার নিজের জন্য দাবি করার প্রলোভন প্রতিরোধ করতে পারেননি। মুগ্ধ হয়ে, তিনি তার ব্রাহ্মণ স্ত্রীকে আলাদা করে রেখে এই দাসী মহিলাকে বিয়ে করেছিলেন, এবং তার সাথে তার মেলামেশার মাধ্যমে কলুষিত হয়ে পড়ে। তিনি সেই বৈদিক জীবনধারাকেও উপেক্ষা করেছিলেন যা একজন ব্রাহ্মণের কাছে মেনে চলার প্রত্যাশিত ছিল। তিনি তার পরিবারকে সমর্থন করার জন্য, মুক্তিপণের জন্য বন্দী রাখা, জুয়া খেলা, প্রতারণা ও চুরি করার জন্য অপরাধমূলক জীবন অবলম্বন করেছিলেন। এই মহিলার দ্বারা তাঁর দশটি সন্তান ছিল, যার মধ্যে সবচেয়ে ছোটটির নাম ছিল নারায়ণ, যিনি তাঁর প্রিয় ছিলেন। আটাশ বছর পর, তাঁর মৃত্যুশয্যায়, তিনি যমদূতদের দেখেছিলেন, তিনটি অত্যন্ত ভয়ঙ্কর পুরুষ মূর্তি, যাদের মুখে ক্ষত রয়েছে এবং তাদের হাতে ফাঁস রয়েছে, যারা তাঁর আত্মা নিতে এসেছিলেন। অত্যন্ত ভীত হয়ে তিনি তাঁর পুত্র নারায়ণকে ডাকলেন। তাদের প্রভুর আবাহনের নাম শুনে বিষ্ণুর ভৃত্য বিষ্ণুদূতগণ তাঁকে নরকের কবল থেকে উদ্ধার করতে হাজির হন। বিষ্ণুদূত ও যমদূতগণ ধার্মিকতা ও শাস্তির প্রকৃতি নিয়ে কথোপকথনে লিপ্ত হন এবং সালিশের জন্য ব্রাহ্মণকে যমের সামনে নিয়ে আসেন।

বিষ্ণুদূতগণ ব্যাখ্যা করেছেন যে শাস্ত্রে বলা হয়েছে যে শুধুমাত্র বিষ্ণুর নাম উচ্চারণ বা আবৃত্তি, এমনকি যদি অন্য ব্যক্তিকে বোঝাতে নেওয়া হয়, বা বন্ধুত্বপূর্ণ রসিকতায়, বা গানের আবৃত্তির সময় সন্নিবেশ হিসাবে, এমনকি আপাত অপমান হিসাবে, যে এটি উচ্চারণ করে তার সমস্ত পাপ সম্পূর্ণরূপে ধ্বংস করে দেয়। অজামিল, যিনি প্রাণীদের মধ্যে বিনিময় প্রত্যক্ষ করেছিলেন, অনুশোচনায় পড়ে গিয়েছিলেন, ঘোষণা করেছিলেন যে তিনি সত্যই জঘন্য জীবনযাপন করেছেন এবং তার ব্রাহ্মণত্বের অযোগ্য, এবং অতঃপর বিষ্ণুর সেবায় তার আত্মবোধ হারিয়ে ফেলবে।
এইভাবে, ব্রাহ্মণ অজামিল, যিনি তার কর্তব্য অবহেলা করেছিলেন এবং পাপপূর্ণ জীবনযাপন করেছিলেন, তিনি মোক্ষ লাভ করতে এবং বৈকুণ্ঠ লাভ করতে সক্ষম হন।

## তথ্যসূত্র

বিষয়শ্রেণী:ভাগবত পুরাণের চরিত্র
যমদূত

**যমদূত** () হলো হিন্দুধর্ম অনুসারে মৃত্যুর বার্তাবাহক, যমের প্রতিনিধি, পাতাল বা অধোলোকের দেবতা। মোক্ষ লাভ করতে পারেনি এমন ব্যক্তিদের বিদেহী আত্মাকে তারা যমলোকে নিয়ে যায়।

## পৌরাণিক কাহিনী
### অজামিলের কাহিনী
অজামিলের কাহিনীতে যমদূতের বৈশিষ্ট্য প্রধানত। অজামিলকে একজন ব্রাহ্মণ হিসেবে বর্ণনা করা হয়েছে যিনি একবার কুশঘাস সংগ্রহ করতে জঙ্গলে বেরিয়েছিলেন। পথিমধ্যে অজামিল এক সুন্দরী শূদ্র মহিলার সাথে দেখা করলেন এবং কর্তব্য অবহেলা করে ব্রাহ্মণ তাকে বিয়ে করেন। তাদের দশজন সন্তানের জন্ম নেয়। তিনি যখন মৃত্যুশয্যায় ছিলেন, যমদূতগণ যখন তাকে নরকে নিয়ে যাওয়ার জন্য অপেক্ষা করছিলেন, তখন তিনি তাঁর প্রিয় পুত্র নারায়ণের নাম ধরে ডাকলেন, যা বিষ্ণুর উপাধিও ছিল। এতে, বিষ্ণুদূতগণ যমদূতদের অজামিলকে নরকে নিয়ে যেতে বাধা দেয়। বিষয়টি বিতর্কিত, যমদূতগণ ব্রাহ্মণকে যমের সাথে শ্রোতাদের কাছে নিয়ে আসেন এবং গল্পটি শুনে মৃত্যুর দেবতা নিশ্চিত করেন যে বিষ্ণুদুতগণ ডানদিকে ছিলেন, যার উপরে বিষ্ণুদূতগণ বিষ্ণুর মহিমাকে প্রশংসা করেছিলেন। এই কিংবদন্তিটি এই বিশ্বাসের উৎপত্তি যে যমদূতগণ বৈষ্ণবদের থেকে দূরে সরে যান, অথবা যমলোকের পরিবর্তে তাকে বৈকুণ্ঠে নিয়ে যান।

## আরও দেখুন
* যম
* নরক

## তথ্যসূত্র

বিষয়শ্রেণী:হিন্দু পুরাণে মানবেতর জাতি
বিষয়শ্রেণী:মৃত্যুর দেবতা
২০২২–২৩ নামিবিয়া পুরুষ ক্রিকেট দলের সংযুক্ত আরব আমিরাত সফর

নামিবিয়া পুরুষ ক্রিকেট দল ২০২৩ সালের ফেব্রুয়ারি মাসে দুটি একদিনের আন্তর্জাতিক (ওডিআই) ম্যাচ খেলার জন্য সংযুক্ত আরব আমিরাত সফর করে। সিরিজের ম্যাচগুলো ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ টুর্নামেন্টের অংশ হিসেবে খেলা হয়। এর পূর্বে টুর্নামেন্টটির ৮ম পর্বে সংযুক্ত আরব আমিরাত ও নামিবিয়ার মধ্যে স্থগিত হয়ে যাওয়া ম্যাচগুলো পুনঃসূচিত করা হয় এ সিরিজের অংশ হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।

সিরিজটি ১–১ সমতায় শেষ হয়।

## দলীয় সদস্য

## ওডিআই সিরিজ
### ১ম ওডিআই

### ২য় ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা 

বিষয়শ্রেণী:২০২৩-এ আমিরাতি ক্রিকেট
বিষয়শ্রেণী:২০২৩-এ নামিবীয় ক্রিকেট
বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
সংযুক্ত আরব আমিরাত
ক্যাফে ডিজায়ার

**ক্যাফে ডিজায়ার** (ইংরেজি: Cafe Desire - A Tale of Love & Lust) ২০২২ সালের চরকির একটি মৌলিক চলচ্চিত্র। শিবব্রত বর্মনের গল্প অবলম্বনে এটির পরিচালনা করেছেন রবিউল আলম রবি। যৌথভাবে এর চিত্রনাট্য লিখেছেন শিবব্রত বর্মন ও রবিউল আলম রবি। সুমন সরকারের সিনোমাটোগ্রাফি, রাশিদ শরীফ শোয়েবের মিউজিক ও সালেহ সোবহান অনীমের সম্পাদনা করেন।

## কাহিনি
সারা শহর অন্ধকার করে প্রতি রাতে অভিসারে বের হয় বিদ্যুৎ অফিসের এক ক্লার্ক; উঠতি ব্যবসায়ী নিজ গাড়িতে ক্লায়েন্টের কাছে পৌঁছে দেয় এক পার্টটাইম এসকর্টকে; এক ট্রাভেল এজেন্ট কৌশলে দেরি করিয়ে দেয় তারই ক্লায়েন্টের ভিসা; গোপনে দৌড় শিখছে এক নারী; বাথটাব সারাই করতে এক কলের মিস্ত্রি ঢুকে পড়ে তারই প্রিয় নায়িকার বাসায়—এসব মানুষ সবাই যুক্ত বাসনার অভিন্ন সুতায়।

## অভিনয়শিল্পী

* তমা মির্জা - প্রিয়া 
* ইন্তেখাব দিনার - হায়াত
* আজাদ আবুল কালাম - হায়দার
* সানজিদা প্রীতি - সোমা আফরিন
* খায়রুল বাসার - ফুয়াদ
* সোহেল মন্ডল - ইমরুল
* শ্যামল মাওলা
* সারিকা সাবরিন - সায়রা
* ফারহানা হামিদ - নাহার
* প্রিয়াম অর্চি
* আইশা খান - শিরিন
* বায়েজিদ হক জোয়ারদার - শাফায়েত
* প্রিয়ন্তী উর্বী
* আরমান পারভেজ মুরাদ -  ফারুক

## মুক্তি
চলচ্চিত্রটি ২০২২ সালের ২২ শে ডিসেম্বর ওটিটি প্লাটফর্ম চরকিতে মুক্তি দেওয়া হয়।

## তথ্যসূত্র

## বহিঃসংযোগ

* 
* চরকিতে ক্যাফে ডিজায়ার

বিষয়শ্রেণী:২০২২-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:চরকির মৌলিক চলচ্চিত্র
বিষয়শ্রেণী:বাংলাদেশের ওয়েব চলচ্চিত্র
মার (হিন্দু দেবী)

**মার** () হলো সংস্কৃত শব্দ যার অর্থ মৃত্যু বা এর কোনো রূপ। হিন্দুধর্মে, মার হলো মৃত্যুর দেবী। যদিও অনেক কম জনপ্রিয়, ভারতে উপাসনার কিছু সম্প্রদায় রয়েছে।

তিনি দক্ষিণ এশিয়া জুড়ে জাতিগত গোষ্ঠী কালাশ ও একবারনুরিস্তানি জনগণের নিকট একজন গুরুত্বপূর্ণ দেবী হিসেবে পূজিত, এবং এটি প্রাচীন হিন্দুধর্মে তাঁর বিশিষ্টতার ইঙ্গিত দেয়।

## তথ্যসূত্র

বিষয়শ্রেণী:হিন্দু দেবী
অক্ষর (হিন্দু দর্শন)

**অক্ষর** () হল সংস্কৃত পরিভাষা যার অর্থ "অক্ষয়, অবিনশ্বর, স্থির, অপরিবর্তনীয়"। শিক্ষা ও বেদান্ত দর্শনে এর প্রয়োগ রয়েছে।

ভক্তিযোগের একেশ্বরবাদী ঐতিহ্যে অক্ষর ও ওঁ উভয়কেই ঈশ্বরের প্রতীক বা নাম হিসেবে বিবেচনা করা হয়। ভগবদ্গীতা অনুসারে, অক্ষর অর্থ হল যিনি সর্বত্র উপস্থিত, শিব ও বিষ্ণুর নাম এবং ব্রহ্মের নামও বোঝায়, আক্ষরিক অর্থে এর অর্থ অবিনশ্বর, অবিনশ্বর। ঋগ্বেদে অক্ষর উপস্থিত, কিন্তু এটি জল নামে ব্যবহৃত হয়।

## তথ্যসূত্র

বিষয়শ্রেণী:হিন্দু দার্শনিক ধারণা
ব্রোকেন দ্বীপ (অ্যান্টার্কটিকা)

**ব্রোকেন দ্বীপ** ( ) একটি দ্বীপ, যা  দীর্ঘ। দ্বীপটি গ্রাহাম ল্যান্ডের পশ্চিম উপকূলে স্কয়ার বে এর উত্তর অংশে সেন্টার দ্বীপের  উত্তরে অবস্থিত। রেমিলের অধীনে, ১৯৩৪-৩৭ সালে ব্রিটিশ গ্রাহাম ল্যান্ড অভিযানে আবিষ্কৃত এবং নামকরণ করা হয়েছে। 

## আরো দেখুন

* অ্যান্টার্কটিক ও উপ-অ্যান্টার্কটিক দ্বীপের তালিকা

## তথ্যসূত্র

*

বিষয়শ্রেণী:অ্যান্টার্কটিকার দ্বীপ
রাফাআত খলিল

**রাফাআত খলিল** (, ; জন্ম: ৩ ফেব্রুয়ারি ২০০৪) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।

## প্রারম্ভিক জীবন
রাফাআত খলিল ২০০৪ সালের ৩রা ফেব্রুয়ারি তারিখে মিশরে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:২০০৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিশরীয় ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:আল আহলি স্পোর্টিং ক্লাবের খেলোয়াড়
বিষয়শ্রেণী:মিশরীয় প্রিমিয়ার লিগের খেলোয়াড়
নুহাশ হুমায়ূন

**নুহাশ হুমায়ুন** একজন বাংলাদেশী চলচ্চিত্র পরিচালক ও চিত্রনাট্যকার। তার উল্লেখযোগ্য কীর্তি হল ইতি তোমারই ঢাকা, পেটকাটা ষ ও মশারী।  ২০১৮ সালে ইতি তোমারই ঢাকা  নাটকটির মাধ্যমে বুসান আন্তর্জাতিক চলচ্চিত্র উৎসবে তার আত্নপ্রকাশ ঘটে।

## প্রাথমিক জীবন
নুহাশ হুমায়ুন ১৯৯২ সালের ১ জানুয়ারি ঢাকায় জন্মগ্রহণ করেন। তার পিতার নাম হুমায়ূন আহমেদ ও মাতার নাম গুলতেকিন খান।  ১১ বছর বয়সে তার বাবা মায়ের বিচ্ছেদ ঘটে। নুহাশ হুমায়ুন তার মায়ের কাছেই বড় হন। তার পিতা হুমায়ূন আহমেদ ছিলেন একজন ঔপন্যাসিক, নাট্যকার, চিত্রনাট্যকার, চলচ্চিত্র নির্মাতা, গীতিকার, পণ্ডিত এবং অধ্যাপক। নুহাশের মা গুলতেকিন খানের সঙ্গে বিচ্ছেদের পর তার বাবা হুমায়ুন আহমেদ অভিনেত্রি মেহের আফরোজ শাওনকে বিয়ে করেন।

ক্যান্সারে আক্রান্ত হয়ে নুহাশের পিতা ১৯ জুলাই ২০১২ সালে মৃত্যু বরণ করেন। সেসময় তার বয়স ছিল ২০ বছর। নিউ ইয়র্ক থেকে তার পিতার মৃতদেহ ঢাকায় আনার পর নুহাশ হুমায়ূন তার জানাযায় অংশ নিয়েছিলেন। নুহাশের দাদা ফয়জুর রহমান আহমেদ ছিলেন একজন মুক্তিযোদ্ধা যিনি বাংলাদেশের স্বাধীনতা যুদ্ধের সময় শহিদ হন। জাফর ইকবাল ও আহসান হাবীব তার চাচা। সুফিয়া হায়দার, মমতাজ শহিদ ও রুখসানা আহমেদ তার ফুফু। নোভা আহমেদ, শীলা আহমেদ, বিপাশা আহমেদ তার আপন বোন এবং নিষাদ হুমায়ুন ও নিনিত হুমায়ুন তার সৎ ভাই। তার বোন শিলা আহমেদ তার বাবার নির্মিত নাটক এবং সিনেমায় শিশু অভিনেত্রী হিসেবে কাজ করেছেন। তার আরেক বোন নর্থ সাউথ বিশ্ববিদ্যালয়ে অধ্যাপনা করছেন। লীলাবতী নামে তার একটি সৎ বোন ছিল যিনি জন্মের পর বেশিদিন বাঁচেননি।

১৩ বছর বয়সে বন্ধুদের সঙ্গে শখের ভিডিও বানানো শুরু করেন। সুপার হিরো ও ভূতের গল্পে আগ্রহ ছিল তখন। তিনি ব্র্যাক বিশ্ববিদ্যালয়ে পড়েন।

## কর্ম জীবন
নুহাশ হুমায়ুনের প্রথম দিকের কাজের মধ্যে রয়েছে পেপারফ্রগ, ৭০০ টাকা এবং পিৎজা ভাইয়ের মতো স্বল্পদৈর্ঘ্য নাটক। ৯৩ তম একাডেমি অ্যাওয়ার্ডে বাংলাদেশ হতে তার চলচ্চিত্র ইতি তোমারই ঢাকা নির্বাচিত হলে তিনি প্রথম আলোচনায় আসেন। 

ওয়েব সিরিজ পেট কাটা ষ এর জন্য নুহাশ হুমায়ূন বিশেষভাবে সমাদৃত হয়েছিলেন। ধারাবাহিকটিতে তার পরিচালনা ও রূপায়ণ বেশ প্রশংসিত হয়েছিল। এই ধারাবাহিকটি ৫২তম আইএফএফআরের হারবার বিভাগের জন্য নির্বাচিত হয়েছে।

তার স্বল্পদৈর্ঘ্য চলচ্চিত্র মশারী অনেক আন্তর্জাতিক পুরস্কার জয় করেছে। ২০২২ সালে এননিমাস কন্টেন্ট এবং ক্রিয়েটিভ আর্টিস্ট এজেন্সি নামক দুটি প্রতিষ্ঠানের এর সাথে এই চলচ্চিত্রটির জন্য চুক্তিবদ্ধ হয়েছিলেন।  জর্ডান পিল এবং রিজ আহমেদ চলচ্চিত্রটির নির্বাহী প্রযোজক হিসেবে কাজ করেন।  এটি অস্কারে যাওয়া বাংলাদেশের প্রথম চলচ্চিত্র।

আমেরিকান শীর্ষ প্ল্যাটফর্ম হুলুতে মশারির সাফল্যের পর নুহাশ হুমায়ূনকে প্ল্যাটফর্মটির একটি অনুষ্ঠান "বাইট সাইজ হ্যালোউইন" এর একটি পর্ব পরিচালনা করার সুযোগ দেয়। পর্বটির নাম "ফরেনার্স অনলি"।২০২৪ সালে মুক্তি পায় নুহাশ হুমায়ুনের পরিচালিত  অরিজিনাল সিরিজ "ষ" এর দ্বিতীয় সিজন "২ ষ"।

## চলচ্চিত্রের তালিকা

### ওয়েবভিত্তিক কাজ

### চলচ্চিত্র

### স্বল্পদৈর্ঘ্য চলচ্চিত্র

## তথ্যসূত্র

বিষয়শ্রেণী:বাংলাদেশী চিত্রনাট্যকার
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:ঢাকার ব্যক্তি
বিষয়শ্রেণী:হুমায়ূন আহমেদ
বিষয়শ্রেণী:ব্র্যাক বিশ্ববিদ্যালয়ের প্রাক্তন শিক্ষার্থী
মায়ার জঞ্জাল

***মায়ার জঞ্জাল*** (ইংরেজি: Debris of Desire) ২০২০ সালে প্রিমিয়ার হওয়া ইন্দ্রনীল রায়চৌধুরী পরিচালিত একটি বাংলা ভাষার চলচ্চিত্র। এটি মানিক বন্দ্যোপাধ্যায়ের দুটি ছোটগল্প (বিষাক্ত প্রেম ও সুবালা) অবলম্বনে নির্মিত। বাংলাদেশের ভিউস অ্যান্ড ভিশনস এবং কলকাতার প্রতিষ্ঠান ফ্লিপবুক যৌথভাবে প্রযোজনা করেছে। মুখ্য চরিত্রে আছেন অপি করিম ও ঋত্বিক চক্রবর্তী। চলচ্চিত্রটি ২৪ ফেব্রুয়ারি ২০২৩ বাংলাদেশ ও ভারতের কলকাতায় একসঙ্গে মুক্তি পায়।

## কাহিনী সারমর্ম
একজন ক্ষুদে অপরাধী, যে একজন বেশ্যাকে ভালোবাসে এবং তার সঞ্চয় নিয়ে পালিয়ে যেতে চায়, সে একজন ছাঁটাই করা কারখানার শ্রমিকের সাথে দেখা করে যে তার স্ত্রীকে গৃহ পরিচারিকা হিসাবে কাজ করা থেকে বিরত রাখতে মরিয়া।

## অভিনয় শিল্পী

* অপি করিম - সোমা
* ঋত্বিক চক্রবর্তী 
* পরাণ বন্দ্যোপাধ্যায়
* কমলিকা বন্দ্যোপাধ্যায়
* ব্রাত্য বসু
* চান্দ্রেয়ী ঘোষ
* সোহেল মণ্ডল
* শাওলি চট্টোপাধ্যায়

## অভ্যর্থনা ও পুরস্কার
চলচ্চিত্রটি ইতালির রোমে এশিয়াটিকা ফিল্ম ফেস্টিভ্যালের প্রতিযোগিতা বিভাগ ‘এনকাউন্টার উইথ এশিয়ান সিনেমা’য় বেস্ট পূর্ণদৈর্ঘ্য চলচ্চিত্র জুরি অ্যাওয়ার্ড, যুক্তরাজ্যের লন্ডনে রেইনবো চলচ্চিত্র উৎসবে সেরা চলচ্চিত্র এবং ঢাকা আন্তর্জাতিক চলচ্চিত্র উৎসবে এশিয়ান কমপিটিশনে প্রতিযোগিতা করে চিত্রনাট্যের জন্য পুরস্কার পেয়েছে।

## মুক্তি ও প্রিমিয়ার
আর্টহাউস চলচ্চিত্রের বিশ্বসেরা ওটিটি স্ট্রিমিং প্ল্যাটফর্ম ‘মুভি ডটকম’ এ চলচ্চিত্রটি ইতোমধ্যে মুক্তি দেওয়া হয়েছে। ২০২৩ সালে ৬ই ফেব্রুয়ারি কলকাতার বই মেলায় এর ট্রেইলার মুক্তি দেওয়া হয়। ২৪ ফেব্রুয়ারি ২০২৩ একসঙ্গে বাংলাদেশ ও ভারতের কলকাতায় মুক্তি দেওয়া হয়।

### প্রিমিয়ার
* চীন
** ২৫ জুলাই ২০২০ (সাংহাই আন্তর্জাতিক চলচ্চিত্র উৎসব, প্রিমিয়ার)
* রাশিয়া
** ৬ অক্টোবর ২০২০ (মস্কো আন্তর্জাতিক চলচ্চিত্র উৎসব)
* ইন্দোনেশিয়া
** ২৭ নভেম্বর ২০২০ (সুম্বাওয়া, জোগ্জা-এনইটিপিএসি এশিয়ান ফিল্ম ফেস্টিভ্যাল)
* ইতালি
** ১৯ ডিসেম্বর ২০২০ (এশিয়াটিকা ফিল্ম ফেস্টিভ্যাল)
* বাংলাদেশ
** জানুয়ারী ২০২১ (ঢাকা আন্তর্জাতিক চলচ্চিত্র উৎসব)
* ভারত
** ২৬ আগস্ট ২০২০
** ২৭ ফেব্রুয়ারি ২০২১ (কেরালার আন্তর্জাতিক চলচ্চিত্র উৎসব)
** ২৭ ফেব্রুয়ারি ২০২১ (আর্টহাউস এশিয়া ফিল্ম ফেস্টিভ্যাল)
* যুক্তরাষ্ট্র
** ২০ মে ২০২১ (লস অ্যাঞ্জেলেসের ভারতীয় চলচ্চিত্র উৎসব)

## তথ্যসূত্র

## বহিঃসংযোগ

* 
* "মায়ার জঞ্জাল" এর অফিসিয়াল ফেসবুক পেজ

বিষয়শ্রেণী:২০২০-এর চলচ্চিত্র
বিষয়শ্রেণী:২০২৩-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:মানিক বন্দ্যোপাধ্যায়ের সৃষ্টিকর্ম অবলম্বনে চলচ্চিত্র
হামজাহ আলাআ

**হামজাহ আলাআ আব্দুল্লাহ হুসেইন** (; জন্ম: ১ মার্চ ২০০১; **হামজাহ আলাআ** নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরীয় ক্লাব আল আহলি এবং মিশর জাতীয় অনূর্ধ্ব-২৩ দলের হয়ে গোলরক্ষক হিসেবে খেলেন।

২০২০ সালে, আলাআ মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছেন।

## প্রারম্ভিক জীবন
হামজাহ আলাআ আব্দুল্লাহ হুসেইন ২০০১ সালের ১লা মার্চ তারিখে মিশরের কায়রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
আলাআ মিশর অনূর্ধ্ব-২০ এবং মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০২০ সালে তিনি মিশর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আলাআ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মিশর অলিম্পিক দলে স্থান পেয়েছেন।

## তথ্যসূত্র

## বহিঃসংযোগ
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আল আহলি স্পোর্টিং ক্লাবের খেলোয়াড়
বিষয়শ্রেণী:মিশরের আন্তর্জাতিক যুব ফুটবলার
বিষয়শ্রেণী:মিশরের অনূর্ধ্ব-২০ আন্তর্জাতিক ফুটবলার
বিষয়শ্রেণী:মিশরের অনূর্ধ্ব-২৩ আন্তর্জাতিক ফুটবলার
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:মিশরের অলিম্পিক ফুটবলার
বিষয়শ্রেণী:মিশরীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:২১শ_শতাব্দীর_মিশরীয়_পুরুষ_ক্রীড়াবিদ
আহমদ কিন্দুশি

**আহমদ কিন্দুশি** (, ; জন্ম: ২২ জুন ১৯৯৯) হলেন একজন আলজেরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং আলজেরিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।

কিন্দুশি ২০২১ সালে আলজেরিয়ার হয়ে আন্তর্জাতিক পর্যায়ে অভিষেক করেছেন; আলজেরিয়ার জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।

## প্রারম্ভিক জীবন
আহমদ কিন্দুশি ১৯৯৯ সালের ২২শে জুন তারিখে আলজেরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আল আহলি স্পোর্টিং ক্লাবের খেলোয়াড়
বিষয়শ্রেণী:মিশরীয় প্রিমিয়ার লিগের খেলোয়াড়
বিষয়শ্রেণী:আলজেরিয়ার আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:আলজেরীয় পেশাদার লিগ ১-এর খেলোয়াড়
বিষয়শ্রেণী:এঁতঁত স্পোর্তিভ সেতিফের খেলোয়াড়
বিষয়শ্রেণী:২০২২ আফ্রিকান নেশন্স চ্যাম্পিয়নশিপের খেলোয়াড়
বিষয়শ্রেণী:আলজেরীয় পুরুষ ফুটবলার
শতজিৎ রানা

জেনারেল **শতজিৎ শমশের জং বাহাদুর রানা** (১৯৩৪-২০০৭) ১৯৮৭ সাল থেকে ১৯৯১ সাল পর্যন্ত নেপালি সেনাবাহিনী প্রধান ছিলেন। তিনি ১৯৫৩ সালে ব্রিটেনের স্যান্ডহার্স্ট সামরিক প্রশিক্ষণ একাডেমীতে যোগ দিয়েছিলেন এবং নেপালি সেনাবাহিনীতে কমিশন পেয়েছিলেন ১৯৫৫ সালের ২২শে জুলাই। তিনি ছিলেন দ্বিতীয় নেপালি ব্যক্তি যিনি যুক্তরাজ্য থেকে সামরিক প্রশিক্ষণ নিয়েছিলেন। তিনি সেনাবাহিনীতে মোট ৩৬ বছর চাকরি করার পর ১৯৯১ সালের ১৫ মে তারিখে অবসরে যান এবং এরপর তাকে বার্মা (বর্তমানে মায়ানমার) তে নেপালের রাষ্ট্রদূত হিসেবে নিয়োগ দেয় নেপালের সরকার, এছাড়া তিনি ভিয়েতনামেও নেপালের রাষ্ট্রদূত হিসেবে কাজ করেছিলেন।
## তথ্যসূত্র

বিষয়শ্রেণী:নেপালি জেনারেল
বিষয়শ্রেণী:১৯৩৪-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:ভারতে নেপালি প্রবাসী
বিষয়শ্রেণী:নেপালে ক্যান্সারে মৃত্যু
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:বেনারস হিন্দু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নেপালি হিন্দু
প্রতিমা দেবী (কন্নড় অভিনেত্রী)

**প্রতিমা দেবী** (৯ই এপ্রিল ১৯৩৩ – ৬ই এপ্রিল ২০২১) একজন ভারতীয় অভিনেত্রী ছিলেন। কন্নড় চলচ্চিত্রে কাজের জন্য তিনি বিশেষ ভাবে পরিচিত। ১৯৪৭ সালের চলচ্চিত্র *[[কৃষ্ণলীলা]]*য় অভিনয়ের মাধ্যমে তিনি আত্মপ্রকাশ করেন। তিনি *[[জগন্মোহিনী (১৯৫১ চলচ্চিত্র)|জগন্মোহিনী]]* (১৯৫১) চলচ্চিত্রে প্রথম মুখ্য ভূমিকায় অভিনয় করেছিলেন। এটি প্রথম কন্নড় ছবি, যেটি বক্স-অফিসে ১০০ দিন পূর্ণ করেছিল। তিনি ৬০টিরও বেশি চলচ্চিত্রে অভিনয় করেছেন।

## জীবনী
প্রতিমা দেবী ১৯৩৩ সালের ৯ই এপ্রিল কাল্লাদকা শহরে জন্মগ্রহণ করেন। এই শহরটি পূর্ববর্তী মাদ্রাজ প্রেসিডেন্সির দক্ষিণ কানাড়া অঞ্চলে (বর্তমানে কর্ণাটক) অবস্থিত। তাঁর জন্ম নাম ছিল মোহিনী। তাঁর বাবা ও মায়ের নাম ছিল যথাক্রমে উপেন্দ্র শেনয় এবং সরস্বতীবাই। তিনি বাবা মায়ের চার সন্তানের মধ্যে চতুর্থ ছিলেন। চার বা পাঁচ বছর বয়সে তিনি তাঁর বাবাকে হারিয়েছিলেন; এরপর পরিবারটি প্রথমে ম্যাঙ্গালোরে এবং তারপর আহমেদাবাদ চলে যায়। সেখানে তাঁর জামাইবাবু বুনানি দ্বারা প্রস্তুত কাপড়ের একটি ব্যবসা চালাতেন। এরপর তাঁরা উড়ুপিতে বসবাস শুরু করেন। এইখানেই তিনি চলচ্চিত্র দেখার প্রতি আকৃষ্ট হন। এম. এস. সুব্বুলক্ষ্মীর ১৯৪১ সালের তামিল চলচ্চিত্র *[[সাবিত্রী (১৯৪১ চলচ্চিত্র)|সাবিত্রী]]*তে নারদের চরিত্রে অভিনয় দেখে তিনি অভিনয়জীবনের প্রতি গভীরভাবে আকৃষ্ট হন।

*[[কৃষ্ণলীলা]]* (১৯৪৭) চলচ্চিত্রে প্রবেশের আগে তিনি ১১ বছর বয়সে পেশাদার থিয়েটারে যোগ দেন। এই চলচ্চিত্রে, তিনি কেম্পরাজ উরসের সাথে অভিনয় করেন এবং এরই সেটে তাঁর ভাবী স্বামী ডি. শঙ্কর সিং এর সাথে দেখা হয়। তিনি ১৯৫১ সালে *[[জগন্মোহিনী (১৯৫১ চলচ্চিত্র)|জগন্মোহিনী]]* চলচ্চিত্রে প্রথম মুখ্য ভূমিকায় অভিনয় করেছিলেন। এটি প্রথম কন্নড় ছবি, যেটি বক্স-অফিসে ১০০ দিন পূর্ণ করেছিল। মেকআপ সুবান্নার পাশাপাশি *দাল্লালি* (১৯৫২) তাঁর আরেকটি বড় সাফল্য। তিনি যে সব ছবিতে অভিনয় করেছেন তার অধিকাংশই মহাত্মা ফিল্মসের ব্যানারে তাঁর স্বামীর প্রযোজনায় নির্মিত।

তাঁর চারটি সন্তান ছিল: পুত্র রাজেন্দ্র সিং বাবু, যিনি ছিলেন একজন চলচ্চিত্র পরিচালক। এছাড়া সংগ্রাম সিং এবং জয়রাজ সিং। এছাড়া কন্যা বিজয়লক্ষ্মী সিং ছিলেন একজন অভিনেত্রী এবং প্রযোজক। ২০২১ সালের ৬ই এপ্রিল মহীশূরের সরস্বতীপুরায় নিজের বাসভবনে ৮৮ বছর বয়সে তিনি মারা যান।

## চলচ্চিত্রের তালিকা

* *[[কৃষ্ণলীলা]]* (১৯৪৭)...গোপী
* *[[শিব পার্বতী]]* (১৯৫০)
* *[[জগন্মোহিনী (১৯৫১ চলচ্চিত্র)|জগন্মোহিনী]]* (১৯৫১)
* *[[শ্রী শ্রীনিবাস কল্যাণ]]* (১৯৫২)
* *দাল্লালি* (১৯৫২)
* *চঞ্চলা কুমারী* (১৯৫৩)
* *মুত্তিদেল্লা চিন্না* (১৯৫৪)
* *মাদিদ্দুন্নু মহারায়া* (১৯৫৪)
* *[[শিবশরণে নাম্বেক্কা]]* (১৯৫৫)
* *প্রভুলিঙ্গ লীলে* (১৯৫৭)
* *মঙ্গল সূত্র* (১৯৫৯)
* *[[শিবলিঙ্গ সাক্ষী]]* (১৯৬০)
* *[[রাজা সত্যব্রত]]* (১৯৬১)
* *[[ভক্ত চেঠা (১৯৬১ চলচ্চিত্র)|ভক্ত চেঠা]]* (১৯৬১)...গৌরী
* *[[শ্রী ধর্মস্থল মহাত্মে]]* (১৯৬২)
* *[[পালিগে বন্দদ্দে পঞ্চামৃত]]* (১৯৬৩)
* *পাতাল মোহিনী* (১৯৬৫)
* *[[নাগারহাভু]]* (১৯৭২)
* *[[নাগকন্যে]]* (১৯৭৫)
* *[[নারদ বিজয়]]* (১৯৮০)
* *[[ভারি ভরজারি বেটে]]* (১৯৮১)
* *[[ধরণী মন্ডলা মধ্যদলগে]]* (১৯৮৩)
* *[[রামা শামা ভামা]]* (২০০৫)

## পুরস্কার
* ২০০১–০২: কর্ণাটক সরকার দ্বারা ডাঃ রাজকুমার পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৩৩-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:উড়ুপি জেলার ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:কন্নড় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
পালং পনির

**পালং** পনির একটি ভারতীয় খাবার। এটি পালং শাকের লেই ও পনির দিয়ে তৈরি করা হয়। পালং শাককে হিন্দি, মারাঠি, গুজরাটি এবং অন্যান্য ভারতীয় ভাষায় পালক বলা হয়।

পালং পনির এবং শাক পনির এই দুটি শব্দ কখনও কখনও রেস্তোরাঁগুলিতে পরস্পর পরিবর্তনযোগ্যভাবে ব্যবহৃত হয়। সাধারণভাবে শাক পনির কিন্তু পালং পনির থেকে আলাদা। শাক পনিরে অন্যান্য সবুজ শাক যেমন, সরিষার শাকও থাকে। সেখানে পালং পনিরে শুধুমাত্র পালং শাকই থাকে। ভারতীয় উপমহাদেশের রাস্তার পাশের রেস্তোরাঁগুলি যেগুলি সাধারনত 'ধাবা' নামে বেশি পরিচিত সেই সব রেস্তোরাঁগুলিতে বেশিরভাগ মানুষই পালং পনিরের স্বাদ নিতে ভীড় করেন। এর অন্যতম কারণ হলো এই সব রেস্তোরাঁগুলি পালং পনির জন্য বিশেষভাবে পরিচিত। পালং পনির পুষ্টিতে ভরপুর একটি খাবার। পালং শাক পুষ্টিগুণসম্পন্ন এর সঙ্গে পুষ্টিযুক্ত পনির মেশানোর ফলে এই খাবারের পুষ্টিগুণ বেড়ে যায়।

## প্রস্তুতি
পালং পনির তৈরির জন্য প্রথমে পালং শাক সিদ্ধ করে চটকে পালং শাকের লেই প্রস্তুত করা হয়। তারপর এতে টুকরো টুকরো করে কাটা টমেটো এবং পেঁয়াজ ভাজা মেশানো হয়। পনিরের ভাজা টুকরোগুলি এরপর ঐ মিশ্রণে যোগ করা হয়। পালং পনিরে সাধারণত আদা, রসুন, টমেটো, গরম মসলা, হলুদ, লঙ্কার গুঁড়ো এবং জিরা মশলা হিসাবে দেওয়া হয়ে থাকে।

## পরিবেশন
thumb|পালং পনির
পালং পনির সাধারণত আটার রুটি, নান, পরোটা, ভুট্টার রুটি বা সেদ্ধ ভাতের সঙ্গে গরম অবস্থায় পরিবেশন করা হয়। ঐতিহ্যগতভাবে খাবারের থালার পাশে কাঁচা পেঁয়াজ সহকারে পালং পনির পরিবেশন করা হয়ে থাকে। সাম্প্রতিক বছরগুলিতে পালং পনিরের রন্ধনশৈলীতে কিছু বৈচিত্র্যও এসেছে। যেমন জুলাই ২০২০ সালে ব্যাঙ্গালোর-ভিত্তিক একজন ফুড ব্লগার পালং পনির ইডলির এক বৈচিত্র্যপূর্ণ রন্ধনশৈলী পোস্ট করেছিলেন। উত্তর এবং দক্ষিণ ভারতীয় খাবারের এই রকম অস্বাভাবিক সংমিশ্রণ সম্পর্কে এই পালং পনির ইডলির বৈচিত্র্য থালিটি টুইটার এবং ইনস্টাগ্রামে নতুন ধরনের কথোপকথনের জন্ম দিয়েছে। ২০২০ সালের সেপ্টেম্বরে মাসে ভিয়েতনাম ভিত্তিক পিৎজা ৪পি নামে এক সংস্থা আন্তর্জাতিক শান্তি দিবসের সম্মানে অনন্য এক বৈচিত্র্যপূর্ণ পিৎজা তৈরি করেছেন। এই পিৎজাটির বৈচিত্রগুলির মধ্যে একটি ছিল পালং পনির-চাপলি কাবাব পিৎজা যা ভারত ও পাকিস্তানের মধ্যে শান্তির প্রতীক হিসাবে মনে করা হয়।

## তথ্যসূত্র

বিষয়শ্রেণী:ভারতীয় রন্ধনশৈলী
বিষয়শ্রেণী:ভারতীয় তরকারি
বিষয়শ্রেণী:পাঞ্জাবি রন্ধনশৈলী
বিষয়শ্রেণী:উত্তরপ্রদেশী রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:তরকারি
বিষয়শ্রেণী:ভারতীয় পনিরের পদ
বিষয়শ্রেণী:ভারতের নিরামিষ পদ
বিষয়শ্রেণী:পালং শাকের পদ
বিষয়শ্রেণী:উত্তর ভারতীয় রন্ধনশৈলী
বিষয়শ্রেণী:গুজরাতি রন্ধনশৈলী
বিষয়শ্রেণী:মহারাষ্ট্রীয় রন্ধনশৈলী
বিষয়শ্রেণী:রাজস্থানি রন্ধনশৈলী
বিনিসুতোয়

**বিনিসুতয়** (ইংরেজি নাম: Binisutoy: Without Strings) হল ২০২১ সালে মুক্তিপ্রাপ্ত বাংলা ভাষার নাট্য চলচ্চিত্র। যা অতনু ঘোষ পরিচালিত এবং সন্দীপ আগরওয়াল প্রযোজিত। মুখ্য চরিত্রে আছেন ঋত্বিক চক্রবর্তী এবং জয়া আহসান।

## পটভূমি
কাজল এবং শ্রাবনী, ত্রিশের দশকের মাঝামাঝি দুই ব্যক্তি, একটি রিয়েলিটি গেম শো অডিশনে দেখা হয়। সাধারণ ব্যাকগ্রাউন্ড তাদের দ্রুত বন্ধন তৈরি করতে সাহায্য করে। একটি অদ্ভুত দুর্ঘটনায় শ্রাবনী আহত হয় এবং কাজল তাকে ডাক্তারের কাছে নিয়ে যায়। পথে, তারা তাদের জীবনের দুটি আকর্ষণীয় গল্প ভাগ করে নেয়। চিত্তাকর্ষক মানব নাট্য তাদের মধ্যে একটি বিদ্রূপাত্মক ঝগড়ার মধ্যে শেষ হয়।

## অভিনয় শিল্পী

* ঋত্বিক চক্রবর্তী - কাজলের চরিত্রে
* জয়া আহসান - শ্রাবণী চরিত্রে 
* চান্দ্রেয়ী ঘোষ - জেনির চরিত্রে
* দ্যুতি মৈত্র - কহন চরিত্রে সমন্তক
* কৌশিক সেন - মামাত ভাইয়ের চরিত্রে

## পুরস্কার

* কেরালা আন্তর্জাতিক চলচ্চিত্র উৎসব 
* মাদ্রিদ ফিল্ম ফেস্টিভ্যাল
* ঔরঙ্গাবাদ আন্তর্জাতিক চলচ্চিত্র
* টুলুস ভারতীয় চলচ্চিত্র উৎসব
* "ওয়েস্ট বেঙ্গল ফিল্ম জার্নালিস্ট অ্যাসোসিয়েশন" কর্তৃক সেরা অভিনেত্রী নির্বাচিত হন জয়া আহসান।

## তথ্যসূত্র

## বহিঃসংযোগ

* 
* 

বিষয়শ্রেণী:২০২১-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:অতনু ঘোষ পরিচালিত চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
পপুলার ফ্রন্ট অফ ইন্ডিয়া

**পপুলার ফ্রন্ট অফ ইন্ডিয়া বা** **পিএফআই (PFI)** হল ভারতের একটি ইসলামি রাজনৈতিক এবং সামাজিক সংগঠন। এটি ভারতে ক্রমবর্ধমান মুসলিমবিদ্বেষী হিন্দুত্ববাদী গোষ্ঠীগুলির প্রতিক্রিয়ায় ২০০৬ সালে গঠিত হয়। ২০২২ সালের ২৮ সেপ্টেম্বর ভারতের স্বরাষ্ট্রমন্ত্রনালয় বেআইনি কার্যকলাপ প্রতিরোধ আইনের (UAPA) অধীনে সংগঠনটিকে পাঁচ বছরের জন্য নিষিদ্ধ ঘোষণা করে। 

২০০৬ সালে সংগঠনটি কর্ণাটক ফোরাম ফর ডিগনিটি (KFD) ও ন্যাশনাল ডেভেলপমেন্ট ফ্রন্ট (NDF)- এর একীভূতকরণের মাধ্যমে প্রতিষ্ঠিত হয়েছিল। এটি নিজেকে "ন্যায়বিচার, স্বাধীনতা ও নিরাপত্তা নিশ্চিত করতে জনগণের ক্ষমতায়নের জন্য প্রতিশ্রুতিবদ্ধ একটি নব্য-সামাজিক আন্দোলন" হিসেবে বর্ণনা করে।  সংগঠনটি মুসলিম সংরক্ষণের পক্ষেও কথা বলে। ২০১২ সালে এটি নিরপরাধ নাগরিকদের আটক করার জন্য UAPA আইনের কথিত ব্যবহারের বিরুদ্ধে বিক্ষোভ পরিচালনা করে। 

পিএফআইয়ের বিরুদ্ধে বিজেপি শাসিত ভারতের সরকার প্রায়ই দেশবিরোধী ও বিভিন্ন অসামাজিক কার্যকলাপে জড়িত থাকার অভিযোগ আনে। ২০১২ সালে কেরালা সরকার দাবি করে যে, এটি নিষিদ্ধ সন্ত্রাসী সংগঠন স্টুডেন্টস ইসলামিক মুভমেন্ট অফ ইন্ডিয়া (সিমি), ইন্ডিয়ান মুজাহিদিনের একটি সহযোগী সংগঠনের পুনরুত্থান। তবে সংগঠনটি সর্বদা নিজেকে ভারতীয় সংবিধান মতে অধিকার আদায়ে আন্দোলনকারী একটি সংগঠন হিসেবে বর্ণনা করে। 

পিএফআই প্রায়ই কেরালা ও কর্ণাটকের কিছু অংশে রাষ্ট্রীয় স্বয়ংসেবক সংঘের (আরএসএস) সাথে সহিংস সংঘর্ষে লিপ্ত হয়। এর বিরোধীরা অভিযোগ করে যে, পপুলার ফ্রন্টের তালেবান ও আল-কায়েদার মতো জিহাদি সংগঠনগুলির সাথে  সম্পর্ক রয়েছে। তবে  সংগঠনটি এমন অভিযোগ সর্বদা প্রত্যাখ্যান করে।   সমাজের বিভিন্ন বিভাগকে পূরণ করার জন্য ন্যাশনাল উইমেনস ফ্রন্ট (NWF) ও ক্যাম্পাস ফ্রন্ট অফ ইন্ডিয়া (CFI)  ছাড়াও সংগঠনটির বিভিন্ন শাখা রয়েছে। 

## তথ্যসূত্র

# ↑ Dhar, Sujoy

বিষয়শ্রেণী:২০০৬-এ ভারতে প্রতিষ্ঠিত
বিষয়শ্রেণী:ভারত ভিত্তিক রাজনৈতিক সংগঠন
বিষয়শ্রেণী:ভারত ভিত্তিক ইসলামি সংগঠন
বিষয়শ্রেণী:ভারতে উগ্র ডানপন্থী রাজনীতি
বিষয়শ্রেণী:ভারতীয় মুজাহিদিন
বিষয়শ্রেণী:ইসলামী ফ্রন্ট সংগঠন
বিষয়শ্রেণী:ভারত কর্তৃক সন্ত্রাসী হিসেবে চিহ্নিত সংগঠন
ক্যাম্পাস ফ্রন্ট অফ ইন্ডিয়া

**ক্যাম্পাস ফ্রন্ট অফ ইন্ডিয়া** (সিএফআই) হল একটি ইসলামি ছাত্র সংগঠন, যা পপুলার ফ্রন্ট অফ ইন্ডিয়ার ছাত্র/ক্যাম্পাস শাখা। সংগঠনটি ২০০৯ সালের ৭ নভেম্বর নয়াদিল্লিতে ন্যাশনাল স্টুডেন্টস কনভেনশন - এর সময় চালু করা হয়। এর প্রতিষ্ঠাতা সভাপতি ছিলেন তামিলনাড়ুর মুহাম্মদ ইউসুফ। ২০২২ সালের সেপ্টেম্বরে বিজেপি শাসিত ভারত সরকার পপুলার ফ্রন্ট ও ক্যাম্পাস ফ্রন্ট অফ ইন্ডিয়াসহ অন্যান্য সাতটি সংশ্লিষ্ট সংগঠনকে নিষিদ্ধ ঘোষণা করে। 
## তথ্যসূত্র

বিষয়শ্রেণী:২০০৯-এ দিল্লিতে প্রতিষ্ঠিত
বিষয়শ্রেণী:ভারত ভিত্তিক ইসলামি সংগঠন
বিষয়শ্রেণী:ভারতের ছাত্র সংগঠন
বিষয়শ্রেণী:ভারতের রাজনৈতিক দলের ছাত্র শাখা
উইকিমিডিয়া ইউক্রেন

**উইকিমিডিয়া ইউক্রেন** হল ইউক্রেনে উইকিমিডিয়া ফাউন্ডেশনের আঞ্চলিক অধ্যায়। সংস্থাটি ৩১শে মে, ২০০৯ সালে তৈরি করা হয়েছিল। এই দিনই প্রথম বার্ষিক সভা অনুষ্ঠিত হয় এবং পরিচালনা বোর্ড নির্বাচন করা হয়।

৩ জুলাই, ২০০৯ সালে  উইকিমিডিয়া ফাউন্ডেশন উইকিমিডিয়া ইউক্রেনকে তার আঞ্চলিক অধ্যায় হিসেবে অনুমোদন প্রদান করে।

১৩ জুলাই ২০০৯ সালে উইকিমিডিয়া ইউক্রেন ইউক্রেনের বিচার মন্ত্রণালয় থেকে সংস্থার নিবন্ধনের একটি প্রশংসাপত্র পায়।

## পরিচালনা বোর্ড

, বোর্ডের সদস্য হিসাবে রয়েছেন:
* ইলিয়া করনিকো *(চেয়ারম্যান)*
* মাইকোলা কোজলেঙ্কো *(কোষাধ্যক্ষ)*
* বোহদান মেলনিচুক *(সচিব)*
* নাটালিয়া লাস্টোভেটস
* আন্তন ওবোজিন
* ওলগা মিলিয়ানোভিচ
* ইহোর মাকোভস্কি

## তথ্যসূত্র

## বহিঃসংযোগ
* 
* 


বিষয়শ্রেণী:উইকি সম্প্রদায়
বিষয়শ্রেণী:কিয়েভ ভিত্তিক সংস্থা